Document ID: 32010R0860

ΚΑΝΟΝΙΣΜΌΣ (ΕΕ) αριθ. 860/2010 ΤΗΣ ΕΠΙΤΡΟΠΉΣ
της 10ης Σεπτεμβρίου 2010
σχετικά με τη θέσπιση για το 2010 του καταλόγου βιομηχανικών προϊόντων Prodcom που προβλέπεται από τον κανονισμό (ΕΟΚ) αριθ. 3924/91 του Συμβουλίου
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΟΚ) αριθ. 3924/91 του Συμβουλίου, της 19ης Δεκεμβρίου 1991, περί κοινοτικής έρευνας για τη βιομηχανική παραγωγή (1), και ιδίως το άρθρο 2 παράγραφος 6,
Εκτιμώντας τα ακόλουθα:
(1)
Με τον κανονισμό (ΕΟΚ) αριθ. 3924/91 απαιτείται από τα κράτη μέλη να διεξάγουν κοινοτική έρευνα για τη βιομηχανική παραγωγή.
(2)
Η έρευνα για τη βιομηχανική παραγωγή πρέπει να βασίζεται σε κατάλογο προϊόντων για τον καθορισμό της ερευνώμενης βιομηχανικής παραγωγής.
(3)
Ένας κατάλογος προϊόντων είναι αναγκαίος για το συντονισμό μεταξύ των στατιστικών που αφορούν την παραγωγή και των στατιστικών που αφορούν το εξωτερικό εμπόριο, καθώς και για τη σύγκριση με την κοινοτική ονοματολογία προϊόντων CPA.
(4)
Ο κατάλογος προϊόντων που απαιτείται από τον κανονισμό (ΕΟΚ) αριθ. 3924/91 και ονομάζεται «κατάλογος Prodcom» είναι κοινός για όλα τα κράτη μέλη, ενώ είναι και απαραίτητος για τη σύγκριση δεδομένων μεταξύ των κρατών μελών.
(5)
Ο κατάλογος Prodcom πρέπει να επικαιροποιείται· είναι συνεπώς αναγκαίο να καταρτιστεί ο κατάλογος για το 2010.
(6)
Τα μέτρα που προβλέπονται στον εν λόγω κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος, η οποία συστάθηκε με τον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κατάλογος Prodcom για το έτος 2010 παρατίθεται στο παράρτημα.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2010.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Σεπτεμβρίου 2010.

Labels: 7
1
19